ddrg/super_eurlex huggingface dataset:
(106)

V skladu z osnovno uredbo in zlasti njenim členom 2(6a), točka (e), Komisija zbere podatke, ki so potrebni za določitev normalne vrednosti v skladu s točko (a) člena 2(6a) osnovne uredbe. To pomeni, da mora Komisija dejavno iskati informacije in ne zgolj upoštevati informacij, ki ji jih predložijo zainteresirane strani. Obenem v osnovni uredbi ni ničesar, kar bi Komisiji kot preiskovalnemu organu preprečevalo, da se opre na informacije, ki jih ni predložila zainteresirana stran, dokler so vsi dokazi, na katere se Komisija opre, vključeni v spis, do katerega imajo zainteresirane strani dostop, brez poseganja v člen 19 osnovne uredbe. Komisija ima torej kot preiskovalni organ vso pravico in je celo dolžna upoštevati in preučiti vse informacije, ki jih ima na voljo. Komisija je menila, da je dopis, naveden v prejšnji uvodni izjavi, vseboval ustrezne informacije, in nesporno je, da je bil dopis vključen v nezaupen spis, do katerega so zainteresirane strani imele dostop. Poleg tega so informacije v dopisu zgolj dopolnjevale druge elemente, ki jih je Komisija upoštevala, da bi prišla do sklepa, da bi bilo treba uvozno točko v kraju Nuevo Laredo uporabiti kot referenčno vrednost za zadevni vložek; zlasti da so podatki v skladu s stroški vložka kakovosti in razreda, ki se uporablja za proizvodnjo izdelka v preiskavi v izbrani reprezentativni državi, in da so bili v izbrani reprezentativni državi takoj na voljo.
(8)

Agencija je 28. septembra 2020 Komisiji predložila svoj sklep (6) o tem, ali se za Metarhizium brunneum sev BIPESCO 5/F52 lahko pričakuje, da bo izpolnjeval merila za odobritev iz člena 4 Uredbe (ES) št. 1107/2009. Komisija je Stalnemu odboru za rastline, živali, hrano in krmo 21. oktobra 2021 predložila poročilo o obnovitvi, 1. decembra 2021 pa osnutek te uredbe v zvezi z Metarhizium brunneum sev Ma 43 (staro ime Metarhizium anisopliae var. anisopliae sev BIPESCO 5/F52). Vlagatelji so v svoji vlogi navedli aktivno snov z imenom Metarhizium brunneum sev BIPESCO 5/F52. Komisija je predlagala spremembo imena aktivne snovi v Metarhizium brunneum sev Ma 43. Agencija je potrdila, da sta BIPESCO 5 in F52 subkulturi seva Ma 43 in da sta ti subkulturi enaki v smislu bioloških ali genskih lastnosti in se ne razlikujeta od prvotnega seva Ma 43.
(7)

Za zagotovitev, da so zbrani podatki o prodaji in uporabi protimikrobnih snovi v državah članicah in Uniji primerljivi od enega leta do drugega ter da se ustrezno analizirajo, bi bilo treba pri obliki za sporočanje podatkov upoštevati velikost živalske populacije, ki se verjetno zdravi s protimikrobnimi snovmi. To bi moralo tudi olajšati primerjavo podatkov, sporočenih na nacionalni ravni in ravni Unije, z razpoložljivimi podatki iz tretjih držav in na svetovni ravni. Zato je pomembno opredeliti obliko, ki jo je treba uporabljati za sporočanje podatkov o živalski populaciji. Pri vsaki primerjavi podatkov med državami članicami bi bilo treba upoštevati raznolikost praks v Uniji in razlike v nacionalnih pravnih okvirih.
IZVEDBENA UREDBA KOMISIJE (EU) 2022/316

z dne 21. februarja 2022

o odobritvi sprememb specifikacije proizvoda za zaščiteno označbo porekla ali zaščiteno geografsko označbo „Tarragona“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev sprememb specifikacije proizvoda za zaščiteno označbo porekla „Tarragona“, ki jo je Španija poslala v skladu s členom 105 Uredbe (EU) št. 1308/2013.

(2) Komisija je vlogo za odobritev sprememb specifikacije proizvoda objavila v Uradnem listu Evropske unije (2), kot zahteva člen 97(3) Uredbe (EU) št. 1308/2013.

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembe specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Spremembe specifikacije proizvoda, objavljene v Uradnem listu Evropske unije v zvezi z imenom „Tarragona“ (ZOP), se odobrijo.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. februarja 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 402, 5.10.2021, str. 14.
(3)

Metoda za izračun se ne bi smela uporabljati za odstranjevanje odpadkov na podlagi Priloge II k Mednarodni konvenciji o preprečevanju onesnaževanja morja z ladij (v nadaljnjem besedilu: konvencija MARPOL). Kot je določeno v Prilogi II h konvenciji MARPOL, odstranjevanje odpadkov ureja konvencija MARPOL, oddaja takih odpadkov pa je bodisi obvezna v pristanišču, kjer se tovor raztovori, preden se natovori nov tovor, bodisi je pod določenimi pogoji dovoljen izpust v morje. Glede na snov je pred odhodom obvezna oddaja ostankov tovora, ki jih ureja Priloga II h konvenciji MARPOL, ob upoštevanju postopkov in nadzora, določenih v skladu s praviloma 13 in 16 navedene priloge. Ostanke tovora iz Priloge II h konvenciji MARPOL, ki vsebujejo snovi kategorije X, obstojne plavajoče snovi kategorije Y z visoko viskoznostjo in snovi kategorije Y z visoko viskoznostjo ali strjujoče se snovi kategorije Y, urejata zahteva po obveznem predhodnem pranju in zahteva po oddaji takih odpadkov v pristaniško sprejemno zmogljivost iz pravil 13 in 16 Priloge II h konvenciji MARPOL.
(1)

Ločeni računi so opredeljeni v členu 4(1)(49) Uredbe (EU) 2019/2033 za namene razpredelnice 1 v členu 15(2) navedene uredbe. Da se investicijskim podjetjem omogoči uporaba nižjih koeficientov za izračun kapitalske zahteve „denar strank, ki se upravlja“, kadar se denar strank upravlja na ločenih računih, bi bilo treba pojem ločenih računov opredeliti tako, da zajema pogoje, ki zagotavljajo zaščito denarja strank v primeru propada investicijskega podjetja. Ker so navedeni pogoji določeni v členu 2(1) Delegirane direktive Komisije (EU) 2017/593 (2), se je primerno sklicevati na enake pogoje za namene opredelitve pojma ločenih računov, kar zadeva to uredbo. Zato bi bilo treba s to uredbo določiti sklop podobnih zahtev, kot so določene v členu 2(1) Delegirane direktive (EU) 2017/593.
(2)

Po podatkih, ki jih je prejela Komisija, največji dovoljeni ribolovni napor za orjaško rdečo kozico na geografskih podobmočjih 8, 9, 10 in 11 Generalne komisije za ribištvo v Sredozemlju (GFCM) za plovila, ki plujejo pod zastavo Italije ali so v njej registrirana ter katerih skupna dolžina je enaka ali večja od 18 metrov in manjša 24 metrov, za leto 2022 velja za doseženega.
Adama Ben Diarra, znan kot Camarade Ben Le Cerveau, je eden od mladih voditeljev gibanja M5-RFP (Mouvement du 5 Juin-Rassemblement des Forces Patriotiques), ki je imelo ključno vlogo pri strmoglavljenju predsednika Keite. Adama Ben Diarra je tudi vodja Yéréwolo, ki je glavna organizacija v podporo prehodnim oblastem, in član prehodnega nacionalnega sveta (CNT) od 3. decembra 2021.

CNT ni uspel pravočasno izvesti ‚misij‘, zapisanih v tranzicijski listini, ki naj bi bile dokončane v 18 mesecih, kar se kaže tudi v tem, da je CNT odlašal s sprejetjem osnutka volilnega zakona. Ta zamuda je prispevala k zamudi pri organizaciji volitev in s tem uspešnemu zaključku politične tranzicije v Maliju. Poleg tega novi volilni zakon, ki ga je CNT na koncu sprejel 17. junija 2022 in je bil 24. junija 2022 objavljen v Uradnem listu Republike Mali, predsedniku in podpredsedniku tranzicije ter članom prehodne vlade omogoča, da kandidirajo na predsedniških in parlamentarnih volitvah, kar je v nasprotju s tranzicijsko listino.

Adama Ben Diarra je na političnih zborovanjih in družbenih omrežjih dejavno pozival k podaljšanju politične tranzicije v Maliju in ga podpiral, pri čemer je izjavil, da je petletno podaljšanje prehodnega obdobja, ki so ga prehodne oblasti določile glede na zasedanje nacionalnih posvetovanj za obnovo (Assises nationales de la Refondation, ANR), globoka želja malijskega ljudstva.

V nasprotju s časovnim razporedom reform in volitev, predhodno dogovorjenim z ECOWAS v skladu s tranzicijsko listino, je prehodna vlada to zasedanje ANR napovedala kot proces pred reformami in predpogoj za organizacijo volitev, predvidenih za 27. februar 2022.

Kot je napovedal Choguel Maïga, je bilo zasedanje ANR nato večkrat preloženo, volitve pa odložene. Zasedanje ANR, ki je bilo nato organizirano decembra 2021, je bojkotiralo več deležnikov. Na podlagi končnih priporočil zasedanja ANR je prehodna vlada predstavila nov časovni razpored za izvedbo predsedniških volitev decembra 2025, kar prehodnim oblastem omogoča, da ostanejo na oblasti več kot pet let. Junija 2022 je prehodna vlada ECOWAS predstavila spremenjen časovni razpored za izvedbo predsedniških volitev marca 2024, kar je več kot dve leti po roku, določenem v tranzicijski listini..

ECOWAS je novembra 2021 sprejel individualne sankcije proti prehodnim oblastem (vključno proti Adami Benu Diarri) zaradi njihovega odlašanja z organizacijo volitev in zaključkom politične tranzicije v Maliju. ECOWAS je poudarila, da so prehodne oblasti potrebo po izvedbi reform uporabile kot izgovor, da bi upravičile podaljšanje politične tranzicije v Maliju in ostale na oblasti brez demokratičnih volitev. ECOWAS se je 3. julija 2022 odločil ohraniti te individualne sankcije.

Adama Ben Diarra zato ovira in spodkopava uspešen zaključek politične tranzicije v Maliju, zlasti z oviranjem in spodkopavanjem izvedbe volitev in predaje oblasti izvoljenim organom
(2)

Svet je 16. decembra 2022 sprejel Sklep (SZVP) 2022/2479 (3) o spremembi Sklepa 2014/145/SZVP. S Sklepom (SZVP) 2022/2479 je bil določen nov rok za odstopanje, ki določenemu subjektu s seznama omogoča odsvojitev. Navedeni novi rok retroaktivno ne potrjuje zakonitosti odsvojitev, ki niso v skladu s potrebnimi zahtevami iz Uredbe (EU) št. 269/2014, kot so nedovoljene odsvojitve po uvrstitvi subjekta na seznam. Sklep (SZVP) 2022/2479 je tudi razširil odstopanje od zamrznitve sredstev in prepovedi dajanja sredstev in gospodarskih virov na voljo na dva subjekta, na novo uvrščena na seznam, da se omogoči prekinitev dejavnosti, pogodb ali drugih sporazumov, ki so bili predhodno sklenjeni s temi subjekti.. Da se dodatno zagotovi varnost preskrbe s hrano v tretjih državah je bilo s Sklepom (SZVP) 2022/2479 uvedeno novo odstopanje, ki omogoča odmrznitev premoženja ter dajanje sredstev in gospodarskih virov na razpolago nekaterim posameznikom, ki so imeli pred uvrstitvijo na seznam pomembno vlogo v mednarodni trgovini s kmetijskimi in živilskimi proizvodi, vključno s pšenico in gnojili. Da bi preprečili izogibanje pravilom, so pristojni nacionalni organi pooblaščeni za odobravanje takih postopkov. Pri tem bi morali tesno sodelovati s Komisijo, da se zagotovi enotno izvajanje po vsej Uniji. Pristojni nacionalni organi se lahko zgledujejo po prednostnih nalogah Združenih narodov in Svetovnega programa za hrano, da bi se odpravila neustrezna prehranska varnost po vsem svetu. Navedeno odstopanje ne posega v druge omejevalne ukrepe, ki jih je Unija uvedla proti Rusiji in drugim državam ter v ustrezna varnostna vprašanja držav članic.
UREDBA KOMISIJE (EU) 2022/2382

z dne 1. decembra 2022

o zaprtju ribolova na valovito progasto ražo v vodah Unije območja 9 za plovila, ki plujejo pod zastavo Portugalske

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2022/109 (2) določa kvote za leto 2022.

(2) Po podatkih, ki jih je prejela Komisija, se je z ulovi staleža valovito progaste raže v vodah Unije območja 9 s plovili, ki plujejo pod zastavo Portugalske ali so v njej registrirana, izčrpala dodeljena kvota za leto 2022.

(3) Zato je za navedeni stalež treba prepovedati nekatere ribolovne dejavnosti –

SPREJELA NASLEDNJO UREDBO:

Člen 1 Izčrpanje kvote Ribolovna kvota, ki je bila za leto 2022 dodeljena Portugalski za stalež valovito progaste raže v vodah Unije območja 9 iz Priloge, velja za izčrpano od datuma iz navedene priloge.

Člen 2 Prepovedi 1. Ribolov na stalež iz člena 1 s plovili, ki plujejo pod zastavo Portugalske ali so v njej registrirana, je prepovedan od datuma iz Priloge. Zlasti je prepovedano izsledovati ribe ter metati, nastavljati ali vleči ribolovno orodje za namen ribolova na navedeni stalež. 2. Pretovarjanje, obdržanje na krovu, predelava na krovu, prenašanje, reja v mrežastih kletkah, pitanje in iztovarjanje rib in ribiških proizvodov iz tega staleža, ki jih ulovijo navedena plovila, so še naprej dovoljeni za ulove pred navedenim datumom. 3. Nenamerni ulov vrste iz navedenega staleža z navedenimi plovili se izvleče na krov in obdrži na krovu ribiških plovil, evidentira, iztovori in odšteje od kvot v skladu s členom 15 Uredbe (EU) št. 1380/2013 Evropskega parlamenta in Sveta (3).

Člen 3 Začetek veljavnosti Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 1. decembra 2022 Za Komisijo v imenu predsednice Virginijus SINKEVIČIUS član Komisije

(1) UL L 343, 22.12.2009, str. 1.

(2) Uredba Sveta (EU) 2022/109 z dne 27. januarja 2022 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 21, 31.1.2022, str. 1).

(3) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
IZVEDBENA UREDBA KOMISIJE (EU) 2022/2302

z dne 23. novembra 2022

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. novembra 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
„Jasminum polyanthum Franchet, neukoreninjeni podtaknjenci rastlin za saditev

ex 0602 10 90

Izrael
(2)

Po začetku veljavnosti Uredbe (EU) 2019/834 Evropskega parlamenta in Sveta (3) morajo imeti repozitoriji sklenjenih poslov vzpostavljene postopke za usklajevanje podatkov med repozitoriji sklenjenih poslov in postopke za preverjanje, ali nasprotna stranka poročevalka oz. subjekt poročevalec izpolnjuje zahteve glede poročanja in ali so sporočeni podatki popolni in točni. Za zagotovitev, da ima Evropski organ za vrednostne papirje in trge ustrezne informacije, na podlagi katerih lahko preveri, ali repozitorij sklenjenih poslov izpolnjuje navedene zahteve pri ocenjevanju vloge za registracijo repozitorija sklenjenih poslov, bi bilo treba od repozitorijev sklenjenih poslov zahtevati, da zagotovijo informacije o postopkih, ki so jih vzpostavili za potrditev identitete uporabnikov, ki dostopajo do podatkov, zagotavljanje povratnih informacij zadevnim subjektom o izdaji dovoljenja subjektu, ki predloži poročilo, preverjanju popolnosti in točnosti podatkov, usklajevanju in rezultatih postopka usklajevanja, za zagotavljanje opozorilnih povratnih informacij subjektom poročevalcem in za spremembo identifikatorjev pravnih subjektov v skladu z Delegirano uredbo Komisije (EU) 2022/1858 (4).
(2)

Zneski pristojbin in plačil, določenih v Uredbi (EU) št. 658/2014, so bili nazadnje prilagojeni leta 2020 na podlagi kumulativne stopnje inflacije iz leta 2018 in 2019. Stopnji inflacije v Uniji za leti 2020 in 2021, ki ju je objavil Statistični urad Evropske unije, sta znašali 0,3 % oziroma 5,3 % (4). Ob upoštevanju stopenj inflacije za navedeni leti se šteje za upravičeno, da se zneski pristojbin in zneski plačil za poročevalce in soporočevalce iz delov I do IV Priloge k Uredbi (EU) št. 658/2014 prilagodijo v skladu s členom 15(6) navedene uredbe. Zato bi bilo treba uporabiti kumulativno prilagoditev ob upoštevanju stopenj inflacije za leti 2020 in 2021.
„22.

Yevgeniy Viktorovich PRIGOZHIN (Евгений Викторович Пригожин)

Datum rojstva: 1. junij 1961 Kraj rojstva: Leningrad, nekdanja ZSSR (zdaj Sankt Peterburg, Ruska federacija) Državljanstvo: rusko Spol: moški

Yevgeniy Viktorovich Prigozhin je ruski poslovnež, ki ima tesne vezi, tudi finančne, s skupino Wagner Group, zasebnim vojaškim subjektom brez pravne osebnosti s sedežem v Rusiji. S tem Prigozhin sodeluje v dejavnostih Wagner Group v Libiji, ki ogrožajo mir, stabilnost in varnost v državi, ter jim zagotavlja podporo. Podjetje Wagner Group je zlasti vpleteno v večkratne in ponavljajoče se kršitve embarga na orožje v Libiji, ki je bil uveden z RVSZN 1970 (2011) in prenesen v člen 1 Sklepa (SZVP) 2015/1333, vključno z dobavo orožja in napotitvijo plačanih vojakov v Libijo v podporo libijski nacionalni vojski. Podjetje Wagner Group je sodelovalo v več vojaških operacijah proti vladi narodne enotnosti, ki jo podpira ZN, ter prispevalo k rušenju stabilnosti v Libiji in ogrožanju mirovnega procesa.
(24)

Izdelek v preiskavi je tkana in/ali šivana tkanina iz rovinga in/ali preje iz brezkončnih steklenih vlaken z drugimi elementi ali brez njih, razen izdelkov, ki so impregnirani ali predhodno impregnirani, in razen tkanin z odprto mrežno strukturo z velikostjo celice več kot 1,8 mm po dolžini in širini ter težo več kot 35 g/m2, s poreklom iz Egipta, ki se trenutno uvršča pod oznake KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 in ex 7019 90 00 (oznake TARIC 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 in 7019900084) (v nadaljnjem besedilu: izdelek v preiskavi).
(1)

Uredba (EU) 2016/1628 Evropskega parlamenta in Sveta (3) določa temeljne določbe o emisijah plinastih in trdnih onesnaževal ter homologaciji za motorje z notranjim izgorevanjem za necestno mobilno mehanizacijo in Komisijo pooblašča za določitev nekaterih podrobnih tehničnih specifikacij v delegiranih aktih. S členom 55(2) navedene uredbe je bilo to pooblastilo preneseno na Komisijo za omejeno obdobje petih let. To obdobje se je izteklo 6. oktobra 2021. Nekatere od teh delegiranih aktov je treba posodobiti, da se upošteva tehnični napredek, in uvesti druge spremembe v skladu s pooblastilom, vključno v zvezi z delegiranim aktom, ki določa zahteve v zvezi s spremljanjem motorjev z notranjim izgorevanjem, vgrajenih v necestno mobilno mehanizacijo, med njihovim obratovanjem. Omogočiti bi bilo treba tudi sprejetje novih delegiranih aktov v skladu s pooblastilom. Zato bi bilo treba pooblastilo Komisije za sprejemanje delegiranih aktov podaljšati in določiti, da se omogočijo nadaljnja podaljšanja.
(4)

Agencija je glede na izjave, prejete v skladu s členom 16(4) Delegirane uredbe (EU) št. 1062/2014, objavila vabilo, da lahko vse zainteresirane osebe prijavijo aktivne snovi v vrsti proizvodov 19, ki so bile upravičene do odstopanja za živila in krmo iz člena 6 Uredbe Komisije (ES) št. 1451/2007 (3). Dve prijavi za arašidno maslo in brandy za uporabo v vrsti proizvodov 19 sta bili predloženi v skladu s členom 16(5) in Agencija je ugotovila, da sta skladni s členom 17(2) Delegirane uredbe (EU) št. 1062/2014. Navedene aktivne snovi bi bilo zato treba vključiti v Prilogo II k navedeni uredbi v skladu s členom 18 navedene uredbe.
DELEGIRANA UREDBA KOMISIJE (EU) 2022/851

z dne 22. marca 2022

o popravku portugalske jezikovne različice Delegirane uredbe Komisije (EU) 2019/945 o sistemih brezpilotnega zrakoplova in operatorjih sistemov brezpilotnega zrakoplova iz tretjih držav

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) ter zlasti členov 58 in 61 Uredbe,

ob upoštevanju naslednjega:

(1) Portugalska jezikovna različica Delegirane uredbe Komisije (EU) 2019/945 (2) vsebuje napake v členu 17(4), v členu 40(1)(d), Prilogi, del 8, modul B, točka 3(2) in (5), ki spreminjajo pomen določb.

(2) Portugalsko jezikovno različico Delegirane uredbe (EU) 2019/945 bi bilo zato treba ustrezno popraviti. Druge jezikovne različice teh napak ne vsebujejo.

(3) Glede na potrebo po enakih konkurenčnih pogojih za vse gospodarske subjekte, prevladujoči interes celovitosti notranjega trga in potrebo po pravni varnosti bi se morala ta uredba uporabljati od 9. avgusta 2020 —

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije. Uporablja se od 9. avgusta 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 22. marca 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Delegirana uredba Komisije (EU) 2019/945 z dne 12. marca 2019 o sistemih brezpilotnega zrakoplova in operatorjih sistemov brezpilotnega zrakoplova iz tretjih držav (UL L 152, 11.6.2019, str. 1).